Jan Fjærestad

Jan Fjærestad (født 1954) er en norsk tidligere orienteringsløper og friidrettsutøver. Han var blant Norges beste langdistanseløpere i 1970- og 1980-årene, og flere av hans personlige rekorder er fortsatt (2008) blant de beste som er oppnådd av norske utøvere.

Han startet sin karriere som orienteringsløper og tok en overraskende sølvmedalje i VM i 1974. Fjærestad var fortsatt junior, og var blitt slått av Egil Johansen (senere verdensmester) i junior-NM en uke tidligere. Fjærestad deltok også på det norske stafettlaget som tok bronse i 1974, sølv i 1976 og gull i 1978.

Mellom 1949 og 1981 ble det arrangert nordisk mesterskap i maraton annethvert år. Fjærestad vant løpet i 1977, etter en tett duell med svenske Lars Enquist. Fjærestad fikk kastet seg de nødvendige centimeterne foran og slo Enquist med fire tideler, og ble dermed eneste nordmann som ble nordisk mester i maraton.

Som friidrettsutøver vant Fjærestad flere NM-titler:
 5 ganger norgesmester i 25 km landeveisløp (1977, 1978, 1980, 1982 og 1984)
 3 ganger norgesmester i maraton (1978, 1979, 1982)
 norgesmester i 20 km terrengløp (1977)

Fjærestad deltok i maraton i friidretts-EM 1978, men han hadde vært plaget av skade i løpet av sesongen og måtte bryte løpet. Han deltok også i VM terrengløp 1983 og VM maraton 1983, uten suksess.

Fjærestad er kjent for å trene mye, og treningsdagbøkene viste ofte mer enn 400 km pr uke, men han hadde et skarpere skille mellom rolig trening og kvalitetstrening enn det som er vanlig. Han fortalte selv at langturene ofte gikk i «skikkelig daffetempo, så sakte at det var flaut å bli sett!»

Etter sin aktive karriere har Fjærestad vært trener for BFG Fana, bl.a. for EM- og VM-deltaker i maraton, Kirsten Melkevik Otterbu.

 Medaljer i norske mesterskap 
Plassering Øvelse ÅrGull  25 km landeveisløp  1977, 1978, 1980, 1982, 1984Gull  Maraton  1978, 1979, 1982Gull  20 km terrengløp  1977Sølv  10000 meter  1983Sølv  25 km landeveisløp  1981, 1983Sølv  10 km terrengløp  1978, 1979, 1984Sølv  20 km terrengløp  1976, 1983Bronse  5000 meter  1981, 1983Bronse  Halvmaraton  1986Bronse  25 km landeveisløp  1979Bronse  Maraton  1989Bronse  10 km terrengløp  1977, 1981Bronse  20 km terrengløp  1980

 Personlige rekorder 
 800 meter –    1.53.9 – 1979
 1500 meter –    3.45.5 – 1979
 1 mile –  4.09.84 – 1982
 3000 meter – 7.57.06 – 1982
 2 miles – 8.44.36 – 1983
 5000 m –  13.37.2 – 1978
 6 miles – 27.35.1 – 1981
 10 000 m – 28.25.52 – 1981
 Halvmaraton – 1.03.43 – 1980
 Maraton – 2.13.31 – 1983 
 3000 m hinder  – 9.31.7 – 1979

 Referanser 
friidrett.no: NM 5000 meter menn. 
friidrett.no: NM 10000 meter menn. 
friidrett.no: NM Halvmaraton menn. 
friidrett.no: NM Maraton menn. 
friidrett.no: NM 25 km landeveisløp menn. 
friidrett.no: NM 10 km terrengløp menn. 
friidrett.no: NM 20 km terrengløp menn. 

 Eksterne lenker 
 Friidrettsstatistikk. Menn gjennom alle tider / Alfabetisk sortering på navn
 Norske utøvere i internasjonale mesterskap, friidrett.no

Kategori:Verdensmestere i orientering
Kategori:Norske orienteringsløpere
Kategori:Norske langdistanseløpere
Kategori:Norgesmestere i friidrett
Kategori:Deltakere for Norge under VM i friidrett 1983
Kategori:Personer fra Bergen kommune